b'\n_START_ARTICLE_\nSoundbridge\n_START_PARAGRAPH_\nSoundBridge er en type mediespiller laget for \xc3\xa5 spille internettradio eller digital lyd over et hjemmenettverk, enten via WiFi eller Ethernet. SoundBridge-innretningene kan stilles inn p\xc3\xa5 forskjellige internettradiokanaler med Radio Roku Internet Radio Guide. Musikken blir gjort tilgjengelig via en server, vanligvis en PC som kj\xc3\xb8rer en softwareserver. Mange forskjellige medie-servere kan brukes; servere som bruker Apples Digital Audio Access Protocol (DAAP) (iTunes eller mt-daapd), Windows Media Connect, Rhapsody, SlimServer og UPnP-kompatible servere som TwonkyVision. Noen av disse serverne kan brukes ikke bare p\xc3\xa5 PC, men ogs\xc3\xa5 p\xc3\xa5 NAS-innretninger som Linksys NSLU2, noe som gj\xc3\xb8r at SoundBridge kan brukes ogs\xc3\xa5 uten en vanlig pc._NEWLINE_Det finnes flere SoundBridge-modeller: M1000, M500 (en M1000 med en rimeligere LCD skjerm i stedet for VFD) og den n\xc3\xa5 utg\xc3\xa5tte M2000, som hadde en st\xc3\xb8rre skjerm med h\xc3\xb8yere oppl\xc3\xb8sning enn M1000. M1000-modellen som selges i dag har sm\xc3\xa5 forskjeller i forhold til den eldre M1000-versjonen og kan identifiseres ved at den har tilkoblingsmulighetene p\xc3\xa5 baksiden i stedet for under endestykkene. Denne nye reviderte M1000 omtales av og til som M1001 og er f\xc3\xb8rst og fremst en modell som ble redesignet for \xc3\xa5 kutte ned produksjonsomkostninger. Det finnes ogs\xc3\xa5 en skrivebordsmodell kalt SoundBridge Radio som har innebygget h\xc3\xb8yttalere, en AM/FM radio og alarmklokke.'